Sayaka Osakabe

sarong aktibista para sa mga karapatan kan kababaihan asin politiko sa Japan. Nabistado siya sa pagpasikat kan termino na "matahara" (na nagsasabi sa panggugulo sa mga bados na empleyado asin pagpwersa sainda na maghali sa trabaho) asin sa pagpakilala na ilegal an mga ginibo na matahara sa Japan. Nagkaigwa siya nin International Women of Courage Award kan US State Department kan 2015. Tapos, sa Abril 2023, binoto siya bilang sakop kan City Assembly kan Yokohama, na nagrerepresentar sa Aoba Ward.

 Biograpiya 
Si Sayaka Osakabe namundag sa Japan kan 1977.  Nagtatrabaho bilang sarong editor nin magasin, siya nabados. Imbes na aprobaran an mas halipot na oras nin pagtrabaho, pinorbaran siya kan saiyang amo na pumondo sa saiyang trabaho. Pagkatapos na magtios nin siya duwang beses nakuanan, si Osakabe naghagad nin aprobadong leave of absence kun siya magbados giraray asin dai tinawan. Si Osakabe naghale sa saiyang trabaho sa irarom nin pagpirit asin ipinadagos an saiyang kaso sa sarong tribunal sa trabaho.  Kan Hunyo, 2014, nanggana siya sa saiyang kaso asin nagbilog nin sarong grupo nin suporta na inaapod Matahara Net, na naggagamit nin portmandeau kan mga tataramon na Ingles na " maternity a nd harassment " tanganing makagibo kan pangaran,  na ngonyan nagin nang legal na termino. 

Kan 2019 an World Economic Forum pigranggo an Hapon sa ika-121 sa kinaban sa pagkakapantay-pantay sa lugar nin trabaho  asin an opisyal na estatistika sa trabaho nagpahiling na saro sa apat na nagtatrabahong mga babae an nakaeksperyensya nin pang-aakit sa pangangaki.  Dawa ngani an ley kan Hapon naggarantiya sa mga babae kan deretso na maghanap nin mga papel na bakong gayong masakit sa pisikal sa panahon nin pagbados asin nagtugot nin 14 na semana nin maternity leave o parental leave, para sa arin man na magurang, kasabay kan pangangaki, kadakol na mga babae an dai nakagamit kan mga garantiya huli sa pighihiling na kawaran nin seguridad sa trabaho.  Kan 2023 an Word Economic Forum nagbareta na an Hapon buminagsak nin 9 na posisyon sa saiyang gender gap na nagranggo sa ika-125 sa 146 na nasyon, na an partisipasyon sa politika kan mga kababaihan nagranggo sa ika-138. 

Kan Setyembre18,  2014 an mga miyembro kan Matahara nag-atendir nin sarong pagbista sa Korte Suprema sa pagsuporta sa saro pang babae na nakakaranas nin parehong sitwasyon. An babae pinababa sa saiyang amoa sa ospital  kan saiyang pagbados. An desisyon kan mas hababang korte napag-araman na "nasa sakop kan awtoridad kan ospital sa mga isyu sa mga tawohan an paghale saiya sa saiyang posisyon bilang superbisor," alagad an Equal Employment Opportunity Law kan Hapon partikularmenteng nagbabawal sa pagbaba sa posisyon huli sa pagbados.  Sa sarong landmark na nag desisyon na ipinaluwas kan 23 Oktubre 2014, an Korte Suprema kan Hapon binaliktad an mga hatol kan mas hababang korte asin nagdesisyon na an pagbaba sa posisyon o iba pang mga lakdang sa pagpadusa base sa pagbados nagbabalga sa Equal Employment Opportunity Law. 

Salamat sa mga aksyon asin pangako ni Osakabe, an pang-aabuso sa pangangaki napapadusahan kan batas sa Hapon poon pa kan 2017. 

Mantang inadmitir ni Osakabe na an saiyang premyo kan 2015 nagdara nin kinakaipuhan na atensyon sa isyu nin pang-aabuso sa pangangaki sa Hapon, aram niya na igwa pang dapat gibohon.  Pagkatapos na maiestablisar an Natural Rights Co., Ltd. , sarong kumpanya na dedikado sa pagtao nin mga workshop, mga materyales pang-edukasyon, mga lektura, asin mga artikulo manungod sa matahara asin iba pang mga isyung sosyal, namatean niya an mga limitasyon kan aktibismo asin nagdesisyon na maglaog sa arena kan lokal na politika. Kan panahon na ini siya asin an saiyang agom binendisyonan nin 2 aki, asin siya nagkampanya para sa Yokohama City Assembly sa suporta kan mayoriyang Liberal Democratic Party . Kan Abril 2023 si Osakabe binoto na magrepresentar sa Aoba Ward kan Siyudad nin Yokohama – siya an pinakaenot na ina nin sarong aki na nasa edad na dai pa mag-eskwela (未就学児) na naging sarong elihidong opisyal.

Dai siya kontento na maghalat nin mapasensiya para sa seniority sa laog kan saiyang partido tanganing magtulod para sa mga pagbabago sa polisiya, si Osakabe padagos na nagtutulod kan mga linderos sa laog kan sistema politikal kan Hapon para sa mga kababaihan, asin mga magurang. Kan Abril 2024, ginibo ni Osakabe an "Enot na surbey kan mga bagong elihidong lalaki asin babaeng lokal na lehislador na nagpapadakula nin mga kaakian na nasa edad na dai pa mag-eskwela,"  asin iprinesentar an mga resulta kaini direkta sa liderato kan partido, partikularmente ki Primer Ministro Fumio Kishida, kaiba an mga hinahagad na pagbabago sa polisiya tanganing mapakarhay an kakayahan kan mga lokal na lehislador tanganing magibo an saindang mga katongdan na dai magibo pagsasakripisyo kan oras na ginamit sa pagpadakula nin mga aki.

 References 

Kategorya:1978 nagkamurundag
Kategorya:Activists from Kawasaki, Kanagawa
Kategorya:Activists from Kawasaki, KanagawaRecipients of the International Women of Courage Award
Kategorya:Articles containing Japanese-language text
Kategorya:Living People
Kategorya:Japanese Feminist